
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 348 


26 Μαρτίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συγχώνευση των Α', Β' και Γ' Κ.Α.Π.Η. του Δήμου Συκε- 
ών σε ενιαίο Νομικό Πρόσωπο με την επωνυμία «Κέ¬ 
ντρο Ανοικτής Προστασίας Ηλικιωμένων Συκεών» 


στο δήμο Συκεών του Νομού Θεσσαλονίκης. 1 

Τροποποίηση της συστατικής πράξης της αμιγούς δη¬ 
μοτικής επιχείρησης με την επωνυμία «Ωδείο Συκε¬ 
ών» στο δήμο Συκεών του Ν. Θεσσαλονίκης. 2 

Σύσταση αμιγούς δημοτικής επιχείρησης με την επω¬ 
νυμία «Δημοτική Επιχείρηση Αθλητισμού Συκεών» 

στο δήμο Συκεών Νομού Θεσσαλονίκης. 3 

Έγκριση Οργανισμού Εσωτερικής Υπηρεσίας του 
«Οργανισμού Άθλησης Χαλκίδας» Δήμου Χαλκιδέ- 
ων Ν. Εύβοιας. 4 


ΑΠΟΦΑΣΕΙ Σ 

Αριθ. 7.202 (1) 

Συγχώνευση των Α', Β' και Γ Κ.Α.Π.Η. του Δήμου Συκεών 
σε ενιαίο Νομικό Πρόσωπο με την επωνυμία «Κέντρο 
Ανοικτής Προστασίας Ηλικιωμένων Συκεών» στο δήμο 
Συκεών του Νομού Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203του Π .Δ. 410/1995 (Δ. Κ. Κ.). 

2. Τις διατάξεις της παρ. 6 του άρθρου ΙΟΝ. 2503/1997. 

3. Την 49802/1983 (Φ.Ε.Κ. 8/Β/1983) κοινή απόφαση των 
Υπουργών Εσωτερικών και Υγείας - Πρόνοιας, την 14199/ 
1985 (Φ.Ε.Κ. 390/Β/1985) απόφαση του Νομάρχη Θεσσα¬ 
λονίκης και την 33000/1997 (Φ.Ε.Κ. 918/Β/1997) απόφαση 
του Γ ενικού Γ ραμματέατης Περιφέρειας, που εκδόθηκαν 
ύστερα από τις 128/1983, 111/1985 και 178/1997 αποφά¬ 
σεις του Δημοτικού Συμβουλίου Συκεών, σύμφωνα με τις 
οποίες συστάθηκαν και λειτουργούν στο Δήμο Συκεών τα 
παρακάτω Νομικά Πρόσωπα. 

1. Α' ΚΕΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ 
(ΚΑΠΗ) ΣΥΚΕΩΝ 

2. Β ΚΕΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ 
(ΚΑΠΗ) ΣΥΚΕΩΝ 


3. Γ ΚΕΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ 
(ΚΑΠΗ) ΣΥΚΕΩΝ 

4. Την 39/2003 απόφαση του δημοτικού συμβουλίου Συ¬ 
κεών. 

5. Την 5.631/26.7.2000 απόφαση του Γενικού Γραμμα¬ 
τέα Περιφέρειας Κεντρικής Μακεδονίας (Φ.Ε.Κ 
1339/2000 τ.Β'), περί ορισμού εισηγητών και μεταβίβαση 
εξουσίας υπογραφής εγγράφων και άλλων πράξεων στο 
Γενικό Διευθυντή, στους προϊσταμένους Διευθύνσεων 
και προϊσταμένους Τμημάτων και Γραφείων των Υπηρε¬ 
σιών της Περιφέρειας, αποφασίζουμε: 

1. Τη συγχώνευση τωντριών (3) Νομικών Προσώπων με 
την επωνυμία Α', Β', Γ, Κ.Α.Π.Η. του Δήμου Συκεών σε ενι¬ 
αίο Νομικό Πρόσωπο με την επωνυμία «Κέντρο Ανοικτής 
Προστασίας Ηλικιωμένων (Κ.Α.Π.Η.) Συκεών» στο δήμο 
Συκεών του Νομού Θεσσαλονίκης. 

2. Σκοποί του Νομικού Προσώπου είναι: 

• η παροχή υπηρεσιών για την πρόληψη βιολογικών, 
ψυχολογικών και κοινωνικών προβλημάτων των ηλικιωμέ¬ 
νων ατόμων, ώστε να παραμείνουν αυτόνομα, ισότιμα και 
ενεργά μέλη του κοινωνικού συνόλου 

• η πληροφόρηση και συνεργασία των πολιτών και ειδι¬ 
κών φορέων σχετικά με τα προβλήματα και τις ανάγκες 
των ηλικιωμένων 

• η έρευνα σχετικών θεμάτων με τους ηλικιωμένους 

• η ενεργοποίηση των ηλικιωμένων με τη συμμετοχή 
τους στις δραστηριότητες των Κέντρων 

• η αποφυγή της περιθωριοποίησης 

• η παραμονή στο φυσικό και κοινωνικό τους περιβάλλον 

• η παροχή φροντίδας, βοήθειας και υποστήριξης στο 
σπίτι 

• η ανάπτυξη της κοινωνικής αλληλεγγύης και του εθε¬ 
λοντισμού 

3. Πόροι του Νομικού Προσώπου είναι οι: 

α) Ετήσια επιχορήγηση του Δήμου Συκεών ύψους 
330.000 Ευρώ τουλάχιστον. 

β) Επιχορήγηση και κάθε άλλη παροχή του Κράτους, εί¬ 
τε απευθείας προς το Νομικό Πρόσωπο, είτε προς το Δή¬ 
μο Συκεών για το Νομικό τούτο Πρόσωπο. 

γ) Κάθε είδους συνδρομές, εισφορές, δωρεές , κληρο¬ 
νομιές και κληροδοσίες. 

δ) Εισπράξεις από το αντίτιμο πραγμάτων ή υπηρεσιών 
που παρέχονται από το Νομικό Πρόσωπο. 

ε) Πρόσοδοι από την ίδια αυτού περιουσία . 

στ) και κάθε άλλη νόμιμη πρόσοδοι. 

4. Περιουσία του Νομικού Προσώπου είναι το σύνολο 
της περιουσίας των συγχωνευθέντων Νομικών Προσώ- 

πων που είχε παραχωρηθεί από το Δήμο σ' αυτά αποκτή¬ 
θηκε κατά την προηγούμενη λειτουργία τους. 

5. Το Νομικό Πρόσωπο διοικείται από διοικητικό συμ¬ 
βούλιο, σύμφωνα με τις διατάξεις της παρ. 3 του άρθρου 
203 του Π.Δ. 401/1995. 

6. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον πρόεδρο και όταν αυ¬ 
τός απουσιάζει ή κωλύεται από τον αντιπρόεδρο. 

7. Από τη δημοσίευση της απόφασής μας για τη συγχώ¬ 
νευση στην Εφημερίδα της Κυβερνήσεως (Φ.Ε.Κ.),το νέο 
Νομικό Πρόσωπο στο οποίο συγχωνεύτηκαντα άλλα υπο¬ 
καθίσταται αυτοδικαίως και χωρίς καμία άλλη διατύπωση, 
σε όλα εν γένει τα δικαιώματα και τις υποχρεώσεις των 
συγχωνευθέντων Νομικών Προσώπων εξομοιούμενο με 
καθολικό διάδοχο. 

8. Οι θέσεις του προσωπικού που υπηρετεί στο παρα¬ 
πάνω Νομικό Πρόσωπο μεταφέρονται αυτοδικαίως στο 
νέο Νομικό Πρόσωπο. Στις θέσεις αυτές με απόφαση του 
Διοικητικού Συμβουλίου εντάσσεται το προσωπικό με την 
ίδια σχέση με την οποία υπηρετούσε στα συγχωνευθέντα 
νομικά πρόσωπα. 

9. Από τη σύσταση του νέου Νομικού Προσώπου προ- 
καλείται ετησίως στο Δήμο Συκεών δαπάνη ύψους 
330.000 ΕΥΡΩ τουλάχιστον για το τρέχον και για τα επό¬ 
μενα οικονομικά έτη. Γιατη δαπάνη αυτή έχειπροβλεφθεί 
σχετική πίστωση στον προϋπολογισμό του Δήμου, Οικο¬ 
νομικού έτους 2003 (Κ.Α. 211.9). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 14 Μαρτίου 2003 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

- ♦ - 

Αριθ. 7.205 (2) 

Τροποποίηση της συστατικής πράξης της αμιγούς δημο¬ 
τικής επιχείρησης με την επωνυμία «Ωδείο Συκεών» 
στο δήμο Συκεών του Ν. Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 277 - 284 του Π.Δ/τος 
410/1995 (Δ.Κ.Κ.). 

2. Τις διατάξειςτης παρ. 10του άρθρου 6του Ν. 2503/1997. 

3. Την 25097/9.4.1984 (ΦΕΚ 244Β') απόφαση του 
Υπουργού Εσωτερικών «Καθορισμός των αναγκαίων λε¬ 
πτομερειών για την εφαρμογή των διατάξεων των άρ¬ 
θρων 205-213 του Ν. 1065/1980». 

4. Την 33.341/29.10.1999 (ΦΕΚ 2030/Β/18.11.1999) 
απόφασή μας που αφορούσε τη σύσταση αμιγούς δημο¬ 
τικής επιχείρησης με την επωνυμία «Ωδείο Συκεών» στο 
δήμο Συκεών του Ν. Θεσσαλονίκης. 

5. Την 37/2003 απόφαση του δημοτικού συμβουλίου Συ¬ 
κεών που αφορά την τροποποίηση της συστατικής πρά¬ 
ξης της ανωτέρω επιχείρησης. 

6. Τη σχετική οικονομοτεχνική μελέτη. 

7. Την 5.631/26.7.2000 απόφαση του Γενικού Γραμμα¬ 
τέα Περιφέρειας Κεντρικής Μακεδονίας (Φ.Ε.Κ 1339/ 
2000 τ. Β'), περί ορισμού εισηγητών και μεταβίβαση εξου¬ 
σίας υπογραφής εγγράφων και άλλων πράξεων στο Γ ενι¬ 
κό Διευθυντή, στους προϊσταμένους Διευθύνσεων και 
προϊσταμένους Τμημάτων και Γ ραφείων των Υπηρεσιών 
της Περιφέρειας, αποφασίζουμε: 


Τροποιούμε τη συστατική πράξη της αμιγούς κοινοτι¬ 
κής επιχείρησης με την επωνυμία «Ωδείο Συκεών» στο Δή¬ 
μο Συκεώντου Ν. Θεσσαλονίκης, ως εξής: 

1. Ως προς την επωνυμία της επιχείρησης η παρ. 1 αντι¬ 
καθίσταται ως εξής: 

Συνιστάται στο Δήμο Συκεών του Νομού Θεσσαλονίκης 
επιχείρηση με την επωνυμία «Δημοτική Επιχείρηση Καλλιτε¬ 
χνικής Παιδείας και Πολιτισμού Συκεών» ως Νομικό Πρόσω¬ 
πο Ιδιωτικού Δικαίου, το οποίο διέπεται από τις διατάξειςτων 
άρθρων 277 έως 284,187,291 και 304του ΔΚΚ (Π .Δ. 410/95). 

2. Στους σκοπούς της επιχείρησης μετά την παράγρα¬ 
φο β' προστίθεται η ενότητα: 

Ενδεικτικά οι πολιτιστικές αυτές υπηρεσίες είναι: 

1. Η δημιουργία και λειτουργία πολιτιστικών υποδομών. 

2. Η στήριξη και διάδοση της σύγχρονης καλλιτεχνι¬ 
κής και πνευματικής δημιουργίας, ατομικής και συλλο¬ 
γικής. 

3. Η ανάδειξη όλων των πολιτιστικών-πολιτισμικών χα¬ 
ρακτηριστικών της περιοχής και η καταγραφή και διάδο¬ 
ση της τοπικής ιστορίας και της πολιτιστικής κληρονο¬ 
μιάς. 

4. Η διάδοση και η ανάπτυξη της καλλιτεχνικής παιδεί¬ 
ας (διδασκαλία του χορού, της ρυθμικής, του θεάτρου, 
της ζωγραφικής, της φωτογραφίας και οποιουδήποτε εί¬ 
δους τέχνης). 

5. Η δημιουργία θερινού ή χειμερινού κινηματογράφου 

6. η δημιουργία θεσμών προώθησης του βιβλίου (εκθέ¬ 
σεις, βιβλιοθήκες, κ.λπ.). 

7. Η ανάπτυξη συνεργασίας με πολιτιστικούς, κοινωνι¬ 
κούς και αθλητικούς φορείς στην Ελλάδα καιτο εξωτερικό. 

8. Η αξιοποίηση εθνικών, ευρωπαϊκών και άλλων προ¬ 
γραμμάτων και μέτρων. 

9. Η πληροφόρηση του κοινού, με κάθε πρόσφορο τρό¬ 
πο, για τις πολιτιστικές δραστηριότητες στο Δήμο. 

3. Ως προς τη σύνθεση του Διοικητικού Συμβουλίου το 
άρθρο 3 αντικαθίσταται ως εξής: 

Η επιχείρηση διοικείται από Ιίμελές Διοικητικό Συμ¬ 
βούλιο τα μέλη του οποίου ορίζονται μαζί με τους ανα¬ 
πληρωτές τους από το Δημοτικό Συμβούλιο. Η σύνθεση 
του περιλαμβάνει τρεις (3) αιρετούς εκπροσώπους του 
Δήμου, έξι (6) κατοίκους του Δήμου που έχουν πείρα ή 
γνώσεις σχετικές με το αντικείμενο της επιχείρησης, ένα 
(1) μέλος της Ένωσης Γονέων Δήμου Συκεών ως εκπρό¬ 
σωπο κοινωνικού φορέα της περιοχής και έναν (1) εκπρό¬ 
σωπο των εργαζομένων σύμφωνα με τις διατάξεις του 
Νόμου. 

4. Το εταιρικό κεφάλαιο της επιχείρησης που διαθέτει ο 
Δήμος Συκεών, αυξάνει κατά εβδομήντα πέντε χιλιάδες 
(75.000) ευρώ. Με την αύξηση αυτή διαμορφώνεται συ¬ 
νολικά σε μετρητά 75.000+11.738,81 (4.000.000 δρχ.) = 
86.738,81 Ευρώ. 

5. Ως προς τους πόρους το άρθρο 7 συμπληρώνεται με 
την φράση: 

Επίσης η σύναψη προγραμματικών συμβάσεων για την 
προώθηση των δραστηριοτήτων της επιχείρησης. 

6. Κατά τα λοιπά ισχύει η 33341/29.10.99 (ΦΕΚ2030/Β/ 
18.11.1999) απόφαση του Γ.Γ. Περιφέρειας Κεντρικής 
Μακεδονίας που αφορούσε την σύσταση της παραπάνω 
επιχείρησης. 

7. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Δήμου Συκε¬ 
ών ύψους εβδομήντα πέντε χιλιάδων (75.000) ευρώ για το 
οικονομικό έτος 2003. Για την ανωτέρω δαπάνη έχει εγ- 
γραφείπίστωση στον προϋπολογισμό του έτους 2003του 
Δήμου Συκεών στον κωδικό αριθμό 75.161/9 «Δαπάνες 
για τη σύσταση Δημοτικών Επιχειρήσεων». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 14 Μαρτίου 2003 

Με εντολή γενικού Γραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-♦- 

Αριθ. 8.221 (3) 

Σύσταση αμιγούς δημοτικής επιχείρησης με την επωνυ¬ 
μία «Δημοτική Επιχείρηση Αθλητισμού Συκεών» στο 
δήμο Συκεών Νομού Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 277 - 285 του Π.Δ/τος 
410/1995 (Δ. Κ.Κ.). 

2. Τις διατάξεις της παρ. 10 του άρθρου 6 του Ν. 
2503/1997. 

3. Την 25097/9.4.1984 (ΦΕΚ 244Β') απόφαση του 
Υπουργού Εσωτερικών «Καθορισμός των αναγκαίων λε¬ 
πτομερειών για την εφαρμογή των διατάξεων των άρ- 
θρων205-213του Ν. 1065/1980». 

4. Την38/2003 απόφασητου δημοτικού συμβουλίου Συ¬ 
κεών που αφορά την σύσταση της ανωτέρω επιχείρησης. 

5. Τη σχετική, για τη σύσταση της ανωτέρω επιχείρησης 
οικονομοτεχνική μελέτη. 

6. Την απόφαση του Γενικού Γραμματέα Περιφέρειας 
Κεντρικής Μακεδονίας 5.631/26.7.2000 (Φ.Ε.Κ. 1339/Β/ 
2000) «Ορισμός εισηγητών και μεταβίβαση εξουσίας υπο¬ 
γραφής "Με εντολή Γενικού Γ ραμματέα" αποφάσεων, και 
άλλων πράξεων στο Γενικό Διευθυντή, Διευθυντές και 
προϊσταμένους Τμημάτων και Γ ραφείων των υπηρεσιών 
της Περιφέρειας», όπως αναδημοσιεύθηκε στο ΦΕΚ 
1339/τ.Β/6.11.2000, αποφασίζουμε: 

1. Συστήνουμε στο Δήμο Συκεών του Νομού Θεσσαλο¬ 
νίκης αμιγή δημοτική επιχείρηση με την επωνυμία «Δημο¬ 
τική Επιχείρηση Αθλητισμού Συκεών». 

2. Σκοποί της επιχείρησης είναι: 

α) Η δημιουργία και λειτουργία αθλητικών υποδομών, 
όπως γηπέδων, γυμναστηρίων, χώρων αθλοπαιδιών 
κ.λπ. 

β) Η στήριξη και διάδοση των αθλητικών ιδεών και του 
ολυμπιακού πνεύματος και η προώθηση της αθλητικής 
παιδείας. 

γ) Η συνεισφορά στην εμπέδωση και διάδοση της ολυ¬ 
μπιακής ιερής εκεχειρίας. 

δ) Η πραγματοποίηση εσόδων που θα διατίθενται για τη 
βελτίωση και επέκταση των δραστηριοτήτων της επιχεί¬ 
ρησης καθώς και την εκτέλεση κοινωφελών έργων στην 
περιοχή. 

ε) Η πραγματοποίηση επενδύσεων για την ευρύτερη 
ανάπτυξη του Δήμου Συκεών. 

στ) Η διάδοση και η ανάπτυξη του αθλητισμού και η δη¬ 
μιουργία αθλητικών τμημάτων. 

ζ) Η προβολή, η ανάπτυξη και διάδοση όλωντων αθλη¬ 
μάτων με τη διοργάνωση εκδηλώσεων και δραστηριο¬ 
τήτων καθώς και τη διοργάνωση ημερίδων και συνε¬ 
δρίων. 

η) Η ανάπτυξη συνεργασίας με αθλητικούς, κοινωνι¬ 
κούς και πολιτιστικούς φορείς στην Ελλάδα και το εξωτε¬ 
ρικό. 

ιθ) Η αξιοποίηση εθνικών, ευρωπαϊκών και άλλων προ¬ 
γραμμάτων και μέτρων. 


ιι) Η εκμετάλλευση αναψυκτηρίων και κυλικείων στους 
αθλητικούς χώρους. 

ια) Η πληροφόρηση του κοινού, με κάθε πρόσφορο τρό¬ 
πο, για τις αθλητικές δραστηριότητες στο Δήμο. 

ιβ) Η σύναψη προγραμματικών συμβάσεων για τηνπρο- 
ώθηση των δραστηριοτήτων της επιχείρησης. 

3. Η επιχείρηση διοικείται από 11μελές Διοικητικό Συμ¬ 
βούλιο τα μέλη του οποίου ορίζονται μαζί με τους ανα¬ 
πληρωτές τους από το Δημοτικό Συμβούλιο. Η σύνθεση 
του περιλαμβάνει τρεις (3) αιρετούς εκπροσώπους του 
Δήμου, έξι (6) κατοίκους του Δήμου που έχουν πείρα ή 
γνώσεις σχετικές με το αντικείμενο της επιχείρησης, ένα 
(1) μέλος της Ένωσης Γονέων Δήμου Συκεών, ως εκπρό¬ 
σωπο κοινωνικού φορέα της περιοχής και έναν (1) εκπρό¬ 
σωπο των εργαζομένων σύμφωνα με τις διατάξεις του 
Νόμου. 

4. Η διάρκεια της επιχείρησης είναι τριάντα (30) χρόνια 
από την δημοσίευση της απόφασης αυτής στην Εφημερί¬ 
δα της Κυβερνήσεως. 

5. Έδρα της επιχείρησης ορίζεται ο Δήμος Συκεών του 
Νομού Θεσσαλονίκης. 

6. Το κεφάλαιο που διαθέτει ο Δήμος Συκεών στην επι¬ 
χείρηση είναι: Μετρητά το ποσό των 105.000 ευρώ ως αρ¬ 
χικό κεφάλαιο. 

7. Πόροι της επιχείρησης είναι: 

α) τα έσοδα από την εγγραφή και συνδρομή στα τμήμα¬ 
τα των Γυμναστηρίων και γενικά από την άσκηση της δρά¬ 
στη ριότητάς της 

β) οι πρόσοδοι από την περιουσία της 
γ) δάνεια, κληρονομιές, δωρεές καιλοιπές επιχορηγήσεις 
δ) οι χρηματοδοτήσεις από την υλοποίηση εθνικών, ευ¬ 
ρωπαϊκών και άλλων προγραμμάτων 
ε) κάθε νόμιμη πηγή 

8. Η επιχείρηση διαλύεται: 

α) με απόφαση του Δημοτικού Συμβουλίου 
β) όταν λήξει χωρίς να παραταθεί η διάρκεια της 
γ) σε περίπτωση πτώχευσης 

Την διάλυση της επιχείρησης ακολουθεί η εκκαθάριση. 
Εκτός από τη περίπτωση της πτώχευσης, η εκκαθάριση 
γίνεται από εκκαθαριστές που ορίζονται από το Δημοτικό 
Συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περι¬ 
ουσία και πληρώνονται τα χρέη της επιχείρησης. 

Το υπόλοιπο περιέρχεται στον Δήμο Συκεών. 

9. Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί¬ 
ριση και η εποπτεία της επιχείρησης, διέπονται από τις 
σχετικές διατάξεις του Δ.Κ.Κ. 

10. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Δήμου Συκε¬ 
ών ύψους 105.000 Ευρώ για το οικονομικό έτος 2003. Για 
την ανωτέρω δαπάνη έχει εγγράφει πίστωση στον προϋ¬ 
πολογισμό του έτους 2003 του Δήμου Συκεών στον κωδι¬ 
κό αριθμό 75.161/9 «Δαπάνες για τη σύσταση Δημοτικών 
Επιχειρήσεων». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 14 Μαρτίου 2003 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 9349 (4) 

Έγκριση Οργανισμού Εσωτερικής Υπηρεσίας του «Ορ¬ 
γανισμού Άθλησης Χαλκίδας» Δήμου Χαλκιδέων Ν. 
Εύβοιας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 
Έχοντας υπόψη: 

1. Τις διατάξεις της Νομοθεσίας για τη Διοικητική Απο¬ 
κέντρωση . 

2. Τις διατάξεις του Ν. 2218/94, όπως τροποποιήθηκαν 
και συμπληρώθηκαν με τους Ν. 2240/94, 2273/74 και 
2307/95, σύμφωνα με τις οποίες εγκαθιδρύθηκαν ως Β' 
βαθμός Τοπικής Αυτοδιοίκησης οι Νομαρχιακές Αυτοδι¬ 
οικήσεις (Ν.Α.). 

3. Τις διατάξεις των Ν. 2503/97,2539/97 και Ν. 2880/2001. 

4. Τις διατάξεις των άρθρων 200 και 203 του Π.Δ. 410/95. 

5. Τη 6481/99 απόφαση Γ.Γ. Περ. Στ. Ελλάδας περί σύστα¬ 
σης Νομικού Προσώπου Δημοσίου Δικαίου στο Δήμο Χαλκι- 
δέων με την επωνυμία Οργανισμός Άθλησης Χαλκίδας που 
δημοσιεύθηκε στο Φ.Ε.Κ. 1448/τ.Β'/13 Ιουλίου -1999. 

6. Την 32/2002 απόφαση του Δημοτικού Συμβουλίου 
Χαλκιδέων περί έγκρισης Οργανισμού Εσωτερικής Υπη¬ 
ρεσίας του ανωτέρω Νομικού Προσώπου. 

7. Την από 9.9.2002 (πρακτικό 28) θετική εισήγηση του 
Υπηρεσιακού Συμβουλίου του άρθρου 5 του Ν. 1188/81 
του Ν. Εύβοιας. 

8. Τις 5921/9.9.97 και5910/23.7.99 (ΦΕΚ1640/Β/99) απ. 
Γεν. Γραμ. Περιφέρειας Στ. Ελλάδας περί μεταβίβασης 
δικαιώματος υπογραφής με εντολή Γενικού Γραμματέα, 
αποφασίζουμε: 

Εγκρίνουμε την 32/2002 απόφαση του Δημοτικού Συμ¬ 
βουλίου που αφορά την έγκριση του Οργανισμού Εσωτε¬ 
ρικής Υπηρεσίαςτου Οργανισμού Άθλησης Χαλκίδας που 
έχει ως εξής: 

Άρθρο 1 

ΔΙΑΡΘΡΩΣΗ ΤΩΝ ΥΠΗΡΕΣΙΩΝ 
ΤΟΥ ΟΡΓΑΝΙΣΜΟΥ ΑΘΛΗΣΗΣ ΧΑΛΚΙΔΑΣ 
Οι Υπηρεσίες του Οργανισμού άθλησης Χαλκίδας συ¬ 
γκροτούν Διεύθυνση , στην οποία υπάγονται τα Τμήματα 
και τα Γραφεία όπως παρακάτω : 

1. Τμήμα Διοίκησης 

Α. Γ ραφείο Γ ραμματείας 

Β. Γ ραφείο Προσωπικού 

Γ. Γ ραφείο Δημοσίων Σχέσεων 

Δ. Γ ραφείο Στατιστικής και Πληροφορικής 

2. Τμήμα Οικονομικού 

Α. Γ ραφείο Λογιστηρίου και Διαχείρισης χρηματικού 
Β. Γ ραφείο Διαχείρισης Υλικού 
Γ. Γ ραφείο Προμηθειών 

Δ. Γ ραφείο Εκμετάλλευσης Περιουσίας και Χώρων 

3. Τμήμα Λειτουργίας Γυμναστηρίων 

Α. Γ ραφείο Οργάνωσης και Διάθεσης Γ υμναστηρίων 
Β. Γ ραφείο Διασφάλισης και Υγιεινής των Γ υμναστηρίων 

4. Τμήμα Άθλησης 

Α .Γραφείο Προγραμμάτων Άθλησης 
Β. Γ ραφείο Αθλητικών Διοργανώσεων 

5. Τμήμα Κατασκευών και Συντήρησης Γ υμναστηρίων 
Α. Γ ραφείο Δομικών Έργων 

Β. Γ ραφείο Μηχανολογικών - Υδραυλικών και Ηλεκτρο¬ 
λογιών Εγκαταστάσεων 

Γ. Γ ραφείο Μελετών και Συντήρησης Χλοοτάπητα και 
Πρασίνου 

Δ. Γ ραφείο Αξιοποίησης Τροχοφόρων και Λοιπού Εξο¬ 
πλισμού 


Άρθρο 2 

ΑΡΜΟΔΙΟΤΗΤΕΣ ΔΙΕΥΘΥΝΣΗΣ - 
ΚΑΘΗΚΟΝΤΑ ΔΙΕΥΘΥΝΤΗ 

1. Φροντίζει για την έγκαιρη και σωστή υλοποίηση των 
αποφάσεων του Δ.Σ. 

2. Έχει κάθε αρμοδιότητα που του παρέχεται από τον 
Οργανισμό και τον Κανονισμό Εσωτερικής Λειτουργίας 
καθώς και κάθε ενέργεια που του ανατίθεται με απόφαση 
του Δ.Σ. 

3. Μελετά για την στελέχωση - επάνδρωση των υπηρε¬ 
σιών και κατά την δυνατόν καλύτερη αξιοποίηση του προ¬ 
σωπικού και την υλοποίηση των προγραμμάτων αθλητι¬ 
σμού. 

4. Εγκρίνει τα κάθε λογής προγράμματα εργασιών και 
αδειών του προσωπικού και ευθύνεται για την σωστή τή¬ 
ρησή τους. 

5. Εκδίδει το πρόγραμμα προπονήσεων των αθλητικών 
σωματείων στις αθλητικές εγκαταστάσεις που του ανή¬ 
κουν. 

6. Εγκρίνει την παραχώρηση των αθλητικών εγκατα¬ 
στάσεων που του ανήκουν για την διεξαγωγή αθλητικών 
και πολιτιστικών εκδηλώσεων. 

7. Έχει την ευθύνη για την πιστή εφαρμογή του Κανονι¬ 
σμού Λειτουργίας του Δημοτικού χώρου άθλησης. 

8. Έχει την ευθύνη για την ομαλή λειτουργία , τάξη και 
καθαριότητα του Δημοτικού χώρου άθλησης. 

9. Ευθύνεται και επιμελείται για τον συντονισμό των 
υπηρεσιών, στην κατάρτιση προγράμματος ετήσιων προ¬ 
μηθειών υλικού και τη διενέργεια των απαιτούμενων μειο¬ 
δοτικών και λοιπών διαγωνισμών. 

10. Σε συνεννόηση με το συντηρητή χλοοτάπητα καθο¬ 
ρίζει την χρήση του χλοοτάπητα για τις προπονήσεις των 
ποδοσφαιρικών σωματείων. 

11. Ενημερώνει την Διοίκηση για τις ελλείψεις διαφό¬ 
ρων αθλητικών οργάνων και λοιπών ειδών συντήρησης 
και καθαριότητας. 

12. Ασκεί την πειθαρχική δικαιοδοσία που του παρέχε¬ 
ται από τους Νόμους του Κράτους και τους κανονισμούς 
εσωτερικής Λειτουργίας του Δ. Α. Ο., για την πιστή τήρηση 
των οποίων είναι υπεύθυνος. 

13. Φροντίζει και ελέγχει όλες τις αθλητικές εγκαταστά¬ 
σεις που περιβάλλουν τον Δημοτικό χώρο άθλησης. 

14. Εισηγείται στο Δ.Σ όλα τα θέματα και μετέχει στις 
συνεδριάσεις αυτού χωρίς δικαίωμα ψήφου. 

Άρθρο 3 

ΤΜΗΜΑ ΔΙΟΙΚΗΤΙΚΟΥ 

Έχει την ευθύνη για την έγκαιρη και σωστή άσκηση των 
αρμοδιοτήτων και εκτέλεση του έργου: γραμματείας, κι- 
νήσεως προσωπικού, δημοσίων σχέσεων, στατιστικής μέ¬ 
ριμνας -πληροφορικής και αναλυτικότερα: 

α) Τηρεί το πρωτόκολλο και το γενικό αρχείο αλληλο¬ 
γραφίας και λοιπών εγγράφων και στοιχείων του Δ.Α.Ο. 
και επιμελείται της καταστροφής του άχρηστου Αρχείου, 
με βάση τις κάθε φορά ισχύουσες διατάξεις. 

β) Ευθύνεται για τη έγκαιρη δακτυλογράφηση, φωτοτύ- 
πηση κ.λπ. των επιστολών και λοιπών στοιχείων του 
Δ.Α.Ο., τηντηλεφωνική καιτηλετυπική ανταπόκριση τού¬ 
των και φροντίζει για την έγκαιρη διακίνηση και διεκπε¬ 
ραίωση κάθε λογής αλληλογραφίας. 

γ) Είναι αρμόδιο για όλα τα θέματα που αφορούν τη γε¬ 
νικότερη υπηρεσιακή κατάσταση και εξέλιξη γενικά και ει¬ 
δικότερα για τις προσλήψεις, τοποθετήσεις, μονιμοποιή¬ 
σεις , αποσπάσεις, μετατάξεις, απολύσεις, τις μισθολογι- 
κές και βαθμολογικές προαγωγές και λοιπές μεταβολές 

όλου του προσωπικού, τηρεί δε σχετικό προς τα ανωτέρω 
μητρώο 

δ) Τηρεί τα στοιχεία μεταβολών προσωπικού, ιστο¬ 
γράμματα και πίνακες ονομαστικής και αριθμητικής συν- 
θέσεως αυτού, ενημερώνει δε σχετικά και το γραφείο 
στατιστικής και πληροφορικής και τηρεί στοιχεία πειθαρ¬ 
χικού ελέγχου του προσωπικού και προβαίνει στις απαι- 
τούμενες ενέργειες ασκήσεως πειθαρχικού ή άλλου 
ελέγχου όταν και όπως ορίζεται από την κείμενη κάθε φο¬ 
ρά νομοθεσία ή τους σχετικούς κανονισμούς εσωτερικής 
λειτουργίας. 

ε) Συντάσσει έγκαιρα τα κάθε λογής προγράμματα ερ¬ 
γασίας και αδειών προσωπικού, ευθύνεται για την οποια¬ 
δήποτε τροποποίηση ή συμπλήρωση τούτων ώστε να εξα¬ 
σφαλίζεται πάντα η εύρυθμη λειτουργία του Δ.Α.Ο. πα- 
ρακολοθεί δε την πιστή τήρηση ωραρίου εργασίας όλου 
του προσωπικού του Δ.Α.Ο. 

στ) Ευθύνεται για την λήψη κάθε μέτρου προβολής του 
έργου και των δραστηριοτήτων του Δ.Α.Ο. και τηρείται 
προς τούτο ενήμερο σχετικά. 

ζ) Σε συνεργασία με τις λοιπές υπηρεσίες του Δ.Α.Ο., 
εκδίδει κατά καιρούς διάφορα πληροφορικά κ.λπ. έντυπα 
για την ενημέρωση ατόμων, σχολείων, φορέων και αθλητι¬ 
κών συλλόγων σε θέματα μαζικού και αναπτυξιακού αθλη¬ 
τισμού, για την προσέλκυση και συμμετοχή των ενδιαφε¬ 
ρομένων στις διάφορες αθλητικές εκδηλώσεις του Δ.Α.Ο. 

η) Παρέχει στο κοινό κάθε γραπτή ή προφορική πληρο¬ 
φορία σχετικά με τις αθλητικές δραστηριότητες ή άλλες 
ενέργειες του Δ.Α.Ο. και καθοδηγεί σωστά τους ενδιαφε¬ 
ρομένους στις περιπτώσεις που οι ζητούμενες πληροφο¬ 
ρίες είναι έξω από την αρμοδιότητά του. 

θ) Παρακολουθεί τα δημοσιεύματα του τύπου και ενερ¬ 
γεί ανάλογα με τις κάθε φορά σχετικές οδηγίες του Δ.Σ. 
του Δ.Α.Ο. 

ι) Ασχολείται με τον προσδιορισμό των αναγκαίων γενι¬ 
κών στατιστικών στοιχείων, όλων των δραστηριοτήτων 
του Δ.Α.Ο., την μεθόδευση συλλογής τούτων, καθώς και 
την επεξεργασία και ανάλυσή τους, τηρεί δε σχετικά κα¬ 
ταγραφικά ή παραστατικά στοιχεία και πίνακες. 

ια) Μελετά τα στοιχεία αυτά προς την κατεύθυνση κα¬ 
λύτερης αξιοποίησης αλλά και προβολής των κάθε λογής 
εγκαταστάσεων και δραστηριοτήτων του Δ.Α.Ο. 

ιβ) Επιμελείται την μηχανογραφική ή πληροφοριακή 
επεξεργασία και διεκπεραίωση ορισμένων δραστηριοτή¬ 
των του Δ.Α.Ο και της συμπλήρωσης, έκδοσης και κυκλο¬ 
φορίας κάθε σχετικού πληροφοριακού δελτίου ή τεύχους. 

ιγ) Φροντίζει για την σύνταξη και έκδοση της ετήσιας έκ¬ 
θεσης πεπραγμένων του Δ.Α.Ο. 

Άρθρο 4 

ΤΜΗΜΑ ΟΙΚΟΝΟΜΙΚΟΥ 

1. Μεριμνά για την έγκαιρη κατάρτιση του ετήσιου προ¬ 
ϋπολογισμού του Δ.Α.Ο και τις τυχόν αναγκαίες αναμορ¬ 
φώσεις αυτού και σύμφωνα με την διαχείριση χρηματικού 
συντάσσει και υποβάλει έγκαιρα στο Δ.Σ. τον Ετήσιο Οι¬ 
κονομικό Απολογισμό. 

2. Παρακολουθεί την κίνηση εσόδων και εξόδων του 
Δ.Α.Ο., τις χρηματοδοτήσεις από τη Γ.Γ.Α. και τηρεί τα 
απαιτούμενα χρεωπιστωτικά βιβλία, σύμφωνα με τις δια¬ 
τάξεις «περί λογιστικού Ν.Π.Δ.Δ.»,ενημερώνει δε ανελλι¬ 
πώς επ’αυτώντη Διεύθυνση και τη Διοίκηση. 

3. Φροντίζει για τις πληρωμές διαφόρων προμηθειών - 
υλικών - έργων και μεριμνά για την έγκαιρη καταβολή της 
μισθοδοσίας και των λοιπών παροχών στους εργαζομέ¬ 
νους καθώς και των ανταποδοτικών και άλλων τελών 
στους οικείους φορείς. 


4. Ενεργεί όλες τις εισπράξεις καθώς και τις κάθε λογής 
πληρωμές, ενημερώνει δε χωρίς παραλείψεις όλαταπρο- 
βλεπόμενα κάθε φορά Λογιστικά βιβλία ταμιακής και χρη¬ 
ματικής διαχείρισης. 

5. Μεριμνά για την έγκαιρη και σωστή έκδοση ,υπογρα¬ 
φή και εξόφληση διαφόρων επιταγών πληρωμής ή εί¬ 
σπραξης για λογαριασμό του Δ.Α.Ο. καθώς και για την 
έγκαιρη αγορά ενσήμων διαφόρων ασφαλιστικών φορέ¬ 
ων και τα προωθεί στις αρμόδιες υπηρεσίες του Οργανι¬ 
σμού, ευθύνεται δε για τη λήψη κάθε μέτρου προς εξα¬ 
σφάλιση συνεχούς ταμιακής ρευστότητας και χρηματι¬ 
κής ενημερότητας γενικά του Δ.Α.Ο. 

6. Μεριμνά για την παραλαβή, εναποθήκευση και φύλα¬ 
ξη του κάθε είδους υλικού που προορίζεται για τις ανά¬ 
γκες του Δ.Α.Ο. 

7. Ευθύνεται για την ανελλιπή και ορθή τήρηση διαδικα¬ 
σιών χρεοπίστωσης του υλικού και των κάθε λογής μηχα¬ 
νημάτων, σκευών, οργάνων και λοιπής κινητής περιου- 
σίαςτου Δ.Α.Ο. και παρακολουθεί την πορεία αναλώσεως 
των υλικών, τηρεί δε προς τούτο σχετικά δελτία διακίνη¬ 
σης τούτων. 

8. Επιμελείται της καταστροφής ή εκποίησης του άχρη¬ 
στου υλικού, ενημερώνει δε τη Διεύθυνση και το Δ.Σ. σε 
θέματα «υπολοίπων αποθηκών» τηρώντας εύχρηστα και 
επαγωγά «Δελτία ενημέρωσης». 

9 . Ευθύνεται και φροντίζει για την έγκαιρη και νομότυ¬ 
πη διενέργεια διαφόρων διαγωνισμών προμήθειας κάθε 
λογής αναλώσιμου ή όχι υλικού για κάλυψη αναγκών του 
Δ.Α.Ο., ευθύνεται δε για την έγκαιρη και σωστή σύνταξη 
των απαιτουμένων διακηρύξεων, προκηρύξεων και δημο- 
σιεύσεως ή τοιχοκολλήσεως και ανακοινώσεως αυτών γε¬ 
νικότερα. 

10. Φροντίζει για τη συγκρότηση των διαφόρων ΕΠΙ¬ 
ΤΡΟΠΩΝ διεξαγωγής διαγωνισμών προμηθειών και πα¬ 
ραλαβής ειδών παράλληλα δε εισηγείται αρμοδίως περί 
κατακυρώσεως, ματαιώσεως, αναβολής ή επαναλήψεως 
των διαγωνισμών αυτών. 

11. Μεριμνά για την έγκαιρη, άρτια και από κάθε άποψη 
νομότυπη κατάρτιση και υπογραφή των διαφόρων συμ¬ 
βάσεων προμήθειας υλικού ή ανάθεσης έργου, ευθύνεται 
δε για την παραλαβή, διαφύλαξη και επιστροφή των προ- 
βλεπόμενων κάθε φορά εγγυητικών επιστολών καλής 
εκτέλεσης συμβάσεως προμηθειών υλικού ή ανάθεσης 
έργου και των κάθε λογής εγγυοδοσιών συμμετοχής κ.λπ. 
των προμηθευτών στους διάφορους διαχωρισμούς. 

12. Προβλέπει και προγραμματίζει τις ανάγκες των υπη- 
ρεσιώντου Δ.Α.Ο. σε έπιπλα, σκευή, είδη ιματισμού, κάθε 
λογής υπηρεσιακά έντυπα και εκδόσεις, καύσιμα θέρμαν¬ 
σης και συνδράμει στην κατάρτιση του προϋπολογισμού 
ως προς το σκέλος που αφορά τα παραπάνω είδη . 

13. Σε συνεργασία με τη Νομική Υπηρεσία έχει την ευ¬ 
θύνη διαφύλαξης των τίτλων κυριότηταςτης ακίνητης και 
κινητής μη αναλώσιμης περιουσίας του Δ.Α.Ο., την απο- 
γραφή αυτής και την τήρηση αναλόγου αρχείου μητρώ¬ 
ου, χρεοπιστώνει δε παράλληλα τις επιμέρους περιου¬ 
σιακές λειτουργίες με τα εις τη διάθεσή του περιουσιακά 
στοιχεία. 

14. Ευθύνεται για τη νομότυπη διενέργεια διαγωνισμών 
(ή άλλων διαδικασιών) διαθέσεως - εκμισθώσεως και εκ¬ 
μετάλλευσης γενικότερα χώρων, κτισμάτων, κυλικείων 
κ.λπ., τη σύσταση Επιτροπών για τους διαγωνισμούς αυ¬ 
τούς και εισηγείται ιεραρχικά για την κατακύρωση, επα¬ 
νάληψη ή ματαίωση τους, επιμελείται δε της νομότυπης 
κατάρτισης, εκτέλεσης ή καταγγελίας των σχετικών συμ¬ 
βάσεων μετά τρίτων. 

15. Μεριμνά για την ασφάλιση κατά οποιαδήποτε ζη- 

μίας οποιουδήποτε περιουσιακού στοιχείου και παρακο- 
λουθείτην έγκαιρη κατάρτιση, ανανέωση ή ανάκληση των 
σχετικών ασφαλιστηρίων συμβολαίων. 

Άρθρο 5 

ΤΜΗΜΑ ΓΥΜΝΑΣΤΗΡΙΩΝ 

Το Τμήμα Γυμναστηρίων έχει την αρμοδιότητα για την 
οργάνωση, λειτουργία, συντήρηση και εξοπλισμό των 
αθλητικών εγκαταστάσεων του Δήμου Χαλκιδέων. 

Με τον όρο Γυμναστήρια, κατά την έννοια του παρό¬ 
ντος, είναι οι εγκαταστάσεις που έχουν ως αποστολή την 
προαγωγή και διάδοση του αθλητισμού. Για τον σκοπό 
αυτό διαθέτουν οργανωμένους χώρους με γυμναστικές 
και αγωνιστικές εγκαταστάσεις ,όπως γήπεδα ποδοσφαί¬ 
ρου, στάδια, κολυμβητήρια, χώρους αθλοπαιδιών, χώ¬ 
ρους αντισφαίρισης, σκοπευτήρια, κέντρα ιστιοπλοΐας, 
αθλητικά κέντρα, κλειστά γυμναστήρια, ιππόδρομο, πί¬ 
στες μηχανηκίνητου αθλητισμού, κέντρα νεότητας και 
χώρους άθλησης εν γένει. 

Το Τμήμα Γ υμναστηρίων αποτελείται από δύο Γ ραφεία: 

Α. Γ ραφείο Οργάνωσης και Διάθεσης Γ υμναστηρίων. 

Β. Γραφείο Διασφάλισης, Καθαριότητας και Υγιεινής Χώρων. 

1. ΓΡΑΦΕΙΟ ΟΡΓΑΝΩΣΗΣ ΚΑΙ ΔΙΑΘΕΣΗΣ ΓΥΜΝΑΣΤΗΡΙΩΝ 

Έχει την ευθύνη για : 

1. Την αποδοτικότερη και οικονομικότερη λειτουργία 
των Γ υμναστηρίων. 

2. Την έκδοση προγράμματος Λειτουργίας Προπονήσε- 
ως Αθλητικών Σωματείων σε συνεννόηση με τις Υπηρε¬ 
σίες και τα Αθλητικά Σωματεία. 

3. Να καθορίζει τον χρόνο και τον τρόπο λειτουργίας 
του Γυμναστηρίου. 

4. Να απαγορεύει την είσοδο και την χρήση των εγκα¬ 
ταστάσεων και οργάνων σε άτομα ή σε ομάδες ατόμων, 
για λόγους ανάρμοστης συμπεριφοράς και μη συμμόρ¬ 
φωσης με τον κανονισμό λειτουργίας του. 

5. Λαμβάνει μέριμνα για την αποφυγή ατυχημάτων κατά 
την ώρα άθλησης των αθλουμένων. 

6. Να καταλογίζει κάθε βλάβη ή απώλεια στις εγκαταστά¬ 
σεις, τα μέσα και υλικά του Γυμναστηρίου σε βάρος των 
υπαιτίων και υποχρεώνει σε πλήρη αποκατάσταση ή αντικα¬ 
τάσταση ή καταβολή αντιτίμου της ζημιάς σε λογικό χρόνο. 

7. Την έγκαιρη είσπραξη των εσόδων και των δικαιωμά¬ 
των των Γ υμναστηρίων. 

8. Την ενημέρωση της Υπηρεσίας Συντήρησης και Εξο¬ 
πλισμού για τις ελλείψεις διαφόρων αθλητικών οργάνων 
και λοιπών ειδών συντήρησης και καθαριότητας. 

9. Την εισήγηση για επάνδρωση με το αναγκαίο προσω¬ 
πικό για την ομαλή λειτουργία των Γ υμναστηρίων. 

10. Την έκδοση προγράμματος προπόνησης στις αθλη¬ 
τικές εγκαταστάσεις με χλοοτάπητα, σε συνεννόηση με 
τον συντηρητή του χλοοτάπητα. 

11. Να συνεργάζεται με άλλο Τμήμα ή Γ ραφείο για θέ¬ 
ματα συναρμοδιότητας. 

12. Την διάθεση ως ολυμπιακά προπονητήρια, των 
ενταγμένων στον προπονητικό οδηγό αθλητικών εγκατα¬ 
στάσεων. 

Β. ΓΡΑΦΕΙΟ ΔΙΑΣΦΑΛΙΣΗΣ, ΚΑΘΑΡΙΟΤΗΤΑΣ ΚΑΙ ΥΓΙΕΙ¬ 
ΝΗΣ 

α) Ευθύνεταιγιατηνκαθαριότηταόλωντωνχώρων, κτι¬ 
ρίων και εγκαταστάσεων και μεριμνά για την ορθολογική 
αξιοποίηση του προσωπικού δικαιοδοσίας και την εναλλα¬ 
γή του στις διάφορες θέσεις εργασίας, φροντίζει δε τέλος 
για την από κάθε άποψη καλή εμφάνιση και καθαριότητα 
των αθλητικών χώρων και των χώρων πρασίνου. 

β) Τηρεί στοιχεία ανάλωσης ειδών καθαριότητας και ει- 
σηγείται ιεραρχικά στο Δ.Σ. την προμήθεια οποιουδήπο¬ 


τε οργάνου ή μηχανήματος και διασφάλισης χώρων και 
εγκαταστάσεων. 

γ) Ευθύνεται για τη φύλαξη και ασφάλεια όλων των χώ¬ 
ρων (κλειστών ή ανοικτών) καθώς και τη λήψη κάθε μέ¬ 
τρου που αποσκοπεί στην πρόληψη ατυχημάτων και 
αθλούμενων, επισκεπτών και λοιπών τρίτων. 

δ) Εισηγείται στο Δ.Σ. τον ορισμό αρχηγού πυρασφά¬ 
λειας και ευθύνεται για τη λήψη κάθε μέτρου για την πυ¬ 
ρασφάλεια των κτιριακών και άλλων εγκαταστάσεων, αλ¬ 
λά και του πράσινου, ευθύνεται δε για τη διατήρηση σε 
ετοιμότητα του πυροσβεστικού υλικού του κέντρου συ- 
νεργαζόμενο με το Αρχηγείο Πυροσβεστικής Υπηρεσίας. 

ε) Καταρτίζει προγράμματα ετησίων αναγκών του 
Δ.Α.Ο. σε υλικά και σε είδη καθαριότητας και ασφάλειας 
των χώρων αυτού και ευθύνεται για την έγκαιρη προκή¬ 
ρυξη διαγωνισμού προμήθειας αυτών καθώς και ειδών εν- 
δύσεως και υποδήσεως. 

Άρθρο 6 

ΤΜΗΜΑ ΑΘΛΗΣΗΣ 

Έχει αρμοδιότητα για τον προγραμματισμό και την 
υλοποίηση προγραμμάτων Αθλητισμού για Όλους, προ¬ 
γραμμάτων Αναπτυξιακού Αθλητισμού, πρωταθλημάτων, 
εκδηλώσεων άθλησης, αθλητικές δραστηριότητες ανα¬ 
ψυχής, οργάνωση επισήμων αγώνων. 

Α. ΓΡΑΦΕΙΟ ΠΡΟΓΡΑΜΜΑΤΩΝ ΑΘΛΗΣΗΣ 

Έχει αρμοδιότητες για: 

1. Τον προγραμματισμό, την υλοποίηση και την παρα¬ 
κολούθηση των αποτελεσμάτων των προγραμμάτων 
Άθλησης για Όλους, καθ’ όλη την περίοδο του έτους. 

2. Συντονισμό, παρακολούθηση και έλεγχο της εφαρ¬ 
μογής των καθημερινών προγραμμάτων άθλησης. 

3. Τον προγραμματισμό και υλοποίηση αναπτυξιακών 
προγραμμάτων αθλητισμού στα διάφορα αθλήματα. 

4. Εισήγηση προς την Διοίκηση για την δημιουργία νέων 
αθλητικών κέντρων με την πρόβλεψη του απαιτούμενου 
τεχνικού εξοπλισμού, καθώς και την καλύτερη αξιοποίη¬ 
ση των υπαρχόντων αθλητικών χώρων. 

5. Την οργάνωση και λειτουργία κατασκηνωτικών προ¬ 
γραμμάτων. 

Α. Γ ραφείο Αθλητικών Διοργανώσεων 

Έχει αρμοδιότητες για: 

1. Διοργάνωση πρωταθλημάτων σε διάφορα αθλήματα, 
σε όσοντο δυνατόν περισσότερες πληθυσμιακές ομάδες. 

2. Τον προγραμματισμό και υλοποίηση αθλητικών, ψυ¬ 
χαγωγικών και πολιτιστικών εκδηλώσεων που συντελούν 
στην επίτευξη του σκοπού του. 

3. Διοργάνωση αθλητικών εκδηλώσεων μαζικής συμμε¬ 
τοχής, όπως λαϊκούς δρόμους, ποδηλατικούς αγώνες, 
κ.α. 

4. Διοργάνωση δραστηριοτήτων αθλητικής αναψυχής, 
όπως πεζοπορίες, πεζοπορίες - κάμπινγκ, κανόε - καγιάκ, 
ράφτινγκ, ποδήλατο βουνού, ιχνηλασία, σκι βουνού, κ.α. 

5. Την συνδιοργάνωση επίσημων αθλητικών γεγονότων 
ομοσπονδιών Πανελλήνιας - Διεθνούς εμβέλειας. 

6. Την αξιολόγηση και καταγραφή των αθλητικών δια¬ 
κρίσεων αθλητών και συλλόγων, σύμφωνα με το εγκεκρι¬ 
μένο σύστημα αξιολόγησης του Οργανισμού. 

Άρθρο 7 

ΤΜΗΜΑ ΚΑΤΑΣΚΕΥΩΝ 
ΚΑΙ ΣΥΝΤΗΡΗΣΗΣ ΓΥΜΝΑΣΤΗΡΙΩΝ 

α) Έχει την αρμοδιότητα και ευθύνη της, από κάθε 
πλευράς, τεχνικής υποστήριξης όλωντων υπηρεσιώντου 
Δ.Α.Ο. και ειδικότερα την ευθύνη εκτέλεσης ή παρακο¬ 
λούθησης - εποπτείας των διαφόρων κατασκευών και κά¬ 
θε λογής συντήρησης των εγκαταστάσεων του Δ.Α.Ο. 

β) Ευθύνεται για την ετοιμότητα και αποτελεσματικότε¬ 
ρη αξιοποίηση των εις την διάθεση του Οργανισμού με¬ 
ταφορικών μέσων και λοιπών τροχοφόρων ή γεωργικών 
μηχανημάτων, μεριμνά δε για την καλή κατάσταση και συ¬ 
ντήρηση γενικότερα του κάθε λογής πράσινου του Δ. Α. Ο. 

Α. Γραφείο Δομικών Έργων. 

α) Ευθύνεται και μεριμνά για την αποκατάσταση οποι¬ 
οσδήποτε φθοράς των κτιριακών εγκαταστάσεων ή συ¬ 
ναφών εγκαταστάσεων υπαίθριων χώρων ή διαμορφώσε- 
ως τούτων του Δ.Α.Ο. συνεργαζόμενο στενά και με τις συ- 
ναρμόδιες υπηρεσίες του Δ.Α.Ο. 

β) Καταρτίζει ετήσιο πρόγραμμα προληπτικής συντή¬ 
ρησης των κτιριακών εγκαταστάσεων του Οργανισμού 
και υποβάλει τούτο ιεραρχικά κατά μήνα Οκτώβριο στο 
Δ.Σ. προς έγκριση, έχει δε και την εποπτεία εκτέλεσης του 
προγράμματος τούτου. 

γ) Μεριμνά για την, σε ετήσια βάση, πρόβλεψη των σχε¬ 
τικών αναγκών σε υλικά και ανταλλακτικά (όπου τούτο 
από τη φύση των υλικών είναι δυνατό) και προϋπολογίζει 
τις σχετικές δαπάνες, εισηγείται δε έγκαιρα τη διενέργεια 
σχετικών διαγωνισμών προμήθειας τούτων. 

δ) Εκπονεί μελέτες μικροεπεκτάσων ή μικροκατασκευ- 
ών δομικής φύσεως, εκτελεί δε αυτές μετά την, κατά την 
ισχύοντα κάθε φορά, έγκρισή τους. 

Β. Γραφείο Μηχανολογικών-Υδραυλικών και Ηλεκτρο- 
λογικών Εγκαταστάσεων. 

1. Ευθύνεται για την κανονική λειτουργία, συντήρηση 
και επέκταση όλων των μηχανολογικών .υδραυλικών και 
ηλεκτρολογικών εγκαταστάσεων και δικτύων (περιλαμ- 
βανομένων) και των εσωτερικού τηλεπικοινωνιακού και 
πυροσβεστικού. 

2. Ευθύνεται και εκτελεί κάθε απαραίτητη ενέργεια, που 
απορρέει από τις υποχρεώσεις και τις γνώσεις του προσω¬ 
πικού δικαιοδοσίας τους και αφορά συντήρηση, επισκευή 
και διαρκή ετοιμότητα των κάθε λογής μηχανολογικών 
υδραυλικών και ηλεκτρολογικών εγκαταστάσεωντου Δ.Α.Ο. 

Γ. Γ ραφείο Εποπτείας, Μελέτης και Συντήρησης πρασίνου 

1. Ευθύνεται για τη σύνταξη μελετών διαμόρφωσης χώ¬ 
ρων πρασίνου γενικά και ανάπτυξης χλοοτάπητα και ει- 
σηγείται σχετικά στο Τμήμα Λειτουργίας Γυμναστηρίων, 
συνεργάζεται δε γι’ αυτό με οποιοδήποτε αρμόδιο, για θέ¬ 
ματα συντήρησης και ανάπτυξης πρασίνου, κρατικό ή άλ¬ 


λο φορέα με σκοπό την ανάπτυξη οποιουδήποτε είδους 
χλωρίδας στους χώρους του Δ.Α.Ο. 

2. Μεριμνά για την καθαριότητα, συντήρηση και καλή εμ¬ 
φάνιση των χώρων πρασίνου, ευθύνεται δε για την επάρ¬ 
κεια, καλή χρήση, συντήρηση και διασφάλιση των κάθελο- 
γής γεωργικών μηχανημάτων, εργαλείων και οργάνων. 

Δ. Γ ραφείο αξιοποίησης τροχοφόρων και λοιπού εξο¬ 
πλισμού 

1. Παρακολουθεί και ελέγχει την κίνηση των ιδιόκτητων 
και τυχόν μισθωμένων, κάθε λογής τροχοφόρων (αυτοκι¬ 
νήτων, δικύκλων, τρίκυκλων κ.λπ.) που χρησιμοποιούνται 
για τις ανάγκες του Δ.Α.Ο. και ευθύνεται για την εξασφά¬ 
λιση προσωπικού οδήγησης αυτών και υλικών και ειδών 
κίνησης και συντήρησης τούτων. 

2. Παρακολουθεί και ευθύνεται για την αποτελεσματι¬ 
κότερη αξιοποίηση κάθε λογής γεωργικών μηχανημάτων 
ή άλλης φύσεως γεωργικού εξοπλισμού που απαιτείται 
για την ανάπτυξη και συντήρηση του πρασίνου . 

3. Προϋπολογίζει και μεριμνά για την, κάθε ετήσια βάση, 
προμήθεια ανταλλακτικών και εξαρτημάτων και ευθύνεται 
για την κατάρτιση του ετήσιου προϋπολογισμού ως προς 
το σκέλος των σχετικών δαπανών, τηρεί δε προς τούτο και 
κατά τροχοφόρο ή μηχάνημα, δελτίο κίνησης και δελτίο 
(καρτέλα) συντήρησης με πλήρη στοιχεία αναλισκόμενων 
καυσίμων, λιπαντικών κ.λπ. καθώς και διατεθειμένων 
εξαρτημάτων, ανταλλακτικών και λοιπών ειδών συντήρη¬ 
σης, σε συνδυασμό με το χρόνο διαθέσεως τούτων. 

Άρθρο 8 

ΣΤΕΛΕΧΩΣΗ ΤΩΝ ΥΠΗΡΕΣΙΩΝ 
ΤΟΥ ΝΟΜΙΚΟΥ ΠΡΟΣΩΠΟΥ ΔΗΜΟΣΙΟΥ ΔΙΚΑΙΟΥ 
«ΟΡΓΑΝΙΣΜΟΣ ΑΘΛΗΣΗΣ ΧΑΛΚΙΔΑΣ» 

• Οι θέσεις των κατηγοριών ΠΕ, ΤΕ, και ΔΕ κατατάσσο¬ 
νται στους βαθμούς Δ' (εισαγωγικός) Γ, Β'καιΑ' (καταλη¬ 
κτικός). 

• Οι θέσεις της κατηγορίας ΥΕ κατατάσσονται στους 
βαθμούς Ε' (εισαγωγικός), Δ'Γ'και Β' (καταληκτικός). 

• Τα προσόντα διορισμού των θέσεων περιγράφονται 
στα Π.Δ/τα 50/2001,37°, 87 και 22/90. 

• Οι θέσεις που προβλέπονται ανά κατηγορία και κλά¬ 
δο είναι οι εξής: 


ΚΑΤΗΓΟΡΙΑ ΠΕ 


ΚΛΑΔΟΣ 

ΘΕΣΕΙΣ ΠΡΟΒΛΕΠΟΜΕΝΕΣ 

ΘΕΣΕΙΣ 

ΚΑΛΥΦΘΕΙΣΕΣ 

ΠΕ-ΦΥΣΙΚΗΣ ΑΓΩΓΗΣ ΚΑΙ ΑΘΛΗΤΙΣΜΟΥ 

3 


ΠΕ - ΔΙΟΙΚΗΤΙΚΟΥ / ΟΙΚΟΝΟΜΙΚΟΥ 

1 


ΠΕ- ΛΟΓΙΣΤΩΝ 

1 


ΠΕ - ΠΟΛΙΤΙΚΩΝ ΜΗΧΑΝΙΚΩΝ 

1 


ΠΕ- ΓΕΩΠΟΝΩΝ 

1 


ΠΕ - ΙΑΤΡΩΝ 

1 


ΣΥΝΟΛΟ 

8 



ΚΑΤΗΓΟΡΙΑ ΤΕ 


ΚΛΑΔΟΣ 

ΘΕΣΕΙΣ ΠΡΟΒΛΕΠΟΜΕΝΕΣ 

ΘΕΣΕΙΣ 

ΚΑΛΥΦΘΕΙΣΕΣ 

ΤΕ- ΔΙΟΙΚΗΤΙΚΟΥ -ΛΟΓΙΣΤΙΚΟΥ 

2 


ΤΕ - ΤΕΧΝΟΛΟΓΩΝ ΜΗΧΑΝΙΚΩΝ Η' 
ΗΛΕΚΤΡΟΛΟΓΩΝ 

1 


ΤΕ -ΤΕΧΝΟΛΟΓΩΝ ΠΟΛΙΤΙΚΩΝ 
ΜΗΧΑΝΙΚΩΝ 

1 


ΤΕ- ΤΕΧΝΟΛΟΓΩΝ ΓΕΩΠΟΝΩΝ 

1 


ΤΕ- ΠΛΗΡΟΦΟΡΙΚΗΣ 

1 


ΤΕ - ΤΟΠΙΚΗΣ ΑΥΤΟΔΙΟΙΚΗΣΗΣ 

1 


ΣΥΝΟΛΟ 

7 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΚΑΤΗΓΟΡΙΑ ΔΕ 


ΚΛΑΔΟΣ 

ΘΕΣΕΙΣ ΠΡΟΒΛΕΠΟΜΕΝΕΣ 

ΘΕΣΕΙΣ 

ΚΑΛΥΦΘΕΙΣΕΣ 

ΔΕ38 ΧΕΙΡΙΣΤΩΝ Η/Υ 

1 


ΔΕ - ΝΟΣΗΛΕΥΤΩΝ 

2 


ΔΕ - ΟΔΗΓΩΝ 

2 


ΔΕ - ΤΕΧΝΙΤΩΝ Υδραυλικού/Συντηρητού 
κτιρίων /Ελαιοχρωματιστών / 
Ηλεκτροσυγκολητών / Κηπουρών 

4 


ΔΕ - ΤΕΧΝΙΚΟΣ Δομικών έργων / 
Ηλεκτρολογικού 

Ηλεκτρολογίας 

1 


ΣΥΝΟΛΟ 

10 



ΚΑΤΗΓΟΡΙΑ ΥΕ 


ΚΛΑΔΟΣ 

ΘΕΣΕΙΣ ΠΡΟΒΛΕΠΟΜΕΝΕΣ 

ΘΕΣΕΙΣ 

ΚΑΛΥΦΘΕΙΣΕΣ 

ΥΕ - ΚΗΠΟΥΡΩΝ 

3 


ΥΕ- ΠΡΟΣΩΠΙΚΟΥ ΚΑΘΑΡΙΟΤΗΤΑΣ 

6 


ΥΕ - ΦΥΛΑΚΩΝ /ΓΕΝΙΚΩΝ ΚΑΘΗΚΟΝΤΩΝ/ 
ΚΛΗΤΗΡΩΝ 

12 


ΥΕ - ΕΡΓΑΤΩΝ 

1 


ΣΥΝΟΛΟ 

22 



Προβλέπονται δέκα (10) θέσεις διαφόρων ειδικοτήτων 
για την αντιμετώπιση εποχικών , περιοδικών ή πρόσκαι¬ 
ρων αναγκών (άρθρο 18 παρ. 12 Ν. 2503/97). 

Άρθρο 9 

ΠΡΟΪΣΤΑΜΕΝΟΙ ΔΙΕΥΘΥΝΣΗΣ Η' ΤΜΗΜΑΤΩΝ 

Α. Ο Προϊστάμενος της Διεύθυνσης προέρχεται από 
τους κλάδους: 

• ΠΕ - Διοικητικού / Οικονομικού 

• ΠΕ - Φυσικής Αγωγής και Αθλητισμού 

Β. Ο Προϊστάμενος Τμήματος Διοίκησης/ Οικονομικού, 
προέρχεται από τους κλάδους: 

• ΠΕ - Διοικητικού / Οικονομικού και ελλείψει αυτού 

• ΤΕ- Διοικητικού / Λογιστικού και ελλείψει αυτού 

• ΔΕ - Διοικητικών / Γραμματέων 

Γ. Ο Προϊστάμενος Τμήματος Άθλησης / Λειτουργίας 
Γυμναστηρίων, προέρχεται από τους κλάδους: 

• ΠΕ - Φυσικής Αγωγής και Αθλητισμού και ελλείψει αυ¬ 
τού 

• ΠΕ - Διοικητικού / Οικονομικού και ελλείψει αυτού 

• ΤΕ- Διοικητικού / Λογιστικού και ελλείψει αυτού 

• ΔΕ - Διοικητικών / Γ ραμματέων 

Δ. Ο Προϊστάμενος του Τμήματος Κατασκευών και Συ¬ 
ντήρησης Γ υμναστηρίων προέρχεται από τους κλάδους: 

• ΠΕ - Πολιτικών Μηχανικών και ελλείψει αυτού 

• ΤΕ - Τεχνολόγων Πολιτικών Μηχανικών και ελλείψει 
αυτού 

• ΔΕ-Τεχνικών 


Άρθρο 10 

Για τον διορισμό τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 

Άρθρο 11 

Από την ψήφιση του παραπάνω Οργανισμού Εσωτερι¬ 
κής Υπηρεσίας προκαλείται δαπάνη σε βάρος του προϋ¬ 
πολογισμού του οικονομικού έτους 2003, ο οποίος ενι- 
σχύεται από τους ΚΑΠ ύψους € 15.400 περίπου, και για 
τα επόμενα οικονομικά έτη το ύψος δεν μπορεί να προσ¬ 
διοριστεί. 

Άρθρο 12 

Η ισχύς του παρόντος Οργανισμού αρχίζει από την δη¬ 
μοσίευση του στην Εφημερίδα της Κυβερνήσεως. 

Το προσωπικό που υπηρετεί κατά την δημοσίευση του 
παρόντος εντάσσεται στις θέσεις του Ο.Ε.Υ. που έχουν 
υποχρεωτικά δημιουργηθεί γι αυτό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 7 Μαρτίου 2003 
Με εντολή Γ ενικού Γ ραμματέα Περιφέρειας 
Ο Διευθυντής κ.α.α. 

Δ. ΡΑΠΤΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





















